CELEX: 32018D1985
Language: el
Date: 2018-12-13 00:00:00
Title: Εκτελεστική απόφαση (ΕΕ) 2018/1985 της Επιτροπής, της 13ης Δεκεμβρίου 2018, για τη μη έγκριση της Willaertia magna c2c maky ως δραστικής ουσίας για χρήση σε βιοκτόνα του τύπου προϊόντων 11 (Κείμενο που παρουσιάζει ενδιαφέρον για τον ΕΟΧ)

14.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 317/27
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2018/1985 ΤΗΣ ΕΠΙΤΡΟΠΗΣ
         της 13ης Δεκεμβρίου 2018
         για τη μη έγκριση της Willaertia magna c2c maky ως δραστικής ουσίας για χρήση σε βιοκτόνα του τύπου προϊόντων 11
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 9 παράγραφος 1 στοιχείο β),
         Εκτιμώντας τα ακόλουθα:
         
                     (1)
                  
                  
                     Η αρμόδια αρχή αξιολόγησης της Γαλλίας έλαβε, στις 17 Μαρτίου 2014, αίτηση για την έγκριση του μικροοργανισμού Willaertia magna c2c maky ως δραστικής ουσίας για χρήση σε βιοκτόνα του τύπου προϊόντων 11, συντηρητικά για υγρά συστημάτων ψύξης και επεξεργασίας, όπως περιγράφονται στο παράρτημα V του κανονισμού (ΕΕ) αριθ. 528/2012.
                  
               
                     (2)
                  
                  
                     Η αρμόδια αρχή αξιολόγησης της Γαλλίας υπέβαλε την έκθεση αξιολόγησης μαζί με τα συμπεράσματά της στις 15 Μαρτίου 2017, σύμφωνα με το άρθρο 8 παράγραφος 1 του κανονισμού (ΕΕ) αριθ. 528/2012.
                  
               
                     (3)
                  
                  
                     Η γνώμη του Ευρωπαϊκού Οργανισμού Χημικών Προϊόντων διατυπώθηκε στις 26 Απριλίου 2018 από την επιτροπή βιοκτόνων, αφού ελήφθησαν υπόψη τα συμπεράσματα της αρμόδιας αρχής αξιολόγησης (2).
                  
               
                     (4)
                  
                  
                     Σύμφωνα με την εν λόγω γνώμη, τα βιοκτόνα του τύπου προϊόντων 11 τα οποία περιέχουν Willaertia magna c2c δεν μπορεί να αναμένεται ότι θα πληρούν τα κριτήρια του άρθρου 19 παράγραφος 1 στοιχείο β) του κανονισμού (ΕΕ) αριθ. 528/2012. Ειδικότερα, με βάση τα σενάρια που αξιολογήθηκαν στο πλαίσιο της εκτίμησης κινδύνου για την υγεία των ανθρώπων διαπιστώθηκαν μη αποδεκτοί κίνδυνοι, ενώ δεν κατέστη δυνατόν να προσδιοριστεί ασφαλής χρήση. Επιπλέον, η αποτελεσματικότητα της Willaertia magna c2c για τον έλεγχο της Legionella pneumophila δεν αποδείχθηκε επαρκώς.
                  
               
                     (5)
                  
                  
                     Η Επιτροπή, λαμβάνοντας υπόψη τη γνωμοδότηση του Ευρωπαϊκού Οργανισμού Χημικών Προϊόντων, θεωρεί ότι δεν είναι σκόπιμο να εγκρίνει τη Willaertia magna c2c maky για χρήση σε βιοκτόνα του τύπου προϊόντων 11.
                  
               
                     (6)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής βιοκτόνων,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η Willaertia magna c2c maky δεν εγκρίνεται ως δραστική ουσία για χρήση σε βιοκτόνα του τύπου προϊόντων 11.
         
         
            Άρθρο 2
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 13 Δεκεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 167 της 27.6.2012, σ. 1.
         
            (2)  Γνώμη της επιτροπής βιοκτόνων (BPC) σχετικά με την αίτηση για την έγκριση της δραστικής ουσίας: Willaertia magna c2c maky, Τύπος προϊόντος: 11, ECHA/BPC/206/2018, εκδόθηκε στις 26 Απριλίου 2018.